VALSTYBINĖS MAISTO IR VETERINARIJOS TARNYBOS DIREKTORIAUS

ĮSAKYMAS

**DĖL VALSTYBINĖS MAISTO IR VETERINARIJOS TARNYBOS DIREKTORIAUS 2010 M. BALANDŽIO 27 D. ĮSAKYMO Nr. B1-173 „DĖL VIŠČIUKŲ BROILERIŲ LAIKYMO REIKALAVIMŲ PATVIRTINIMO“ PAKEITIMO**

2011 m. birželio 10 d. Nr. B1-255

Vilnius

Vadovaudamasis Lietuvos Respublikos veterinarijos įstatymo (Žin., 1992, Nr. [2-15](https://www.e-tar.lt/portal/lt/legalAct/TAR.97BDCD719E57); 2010, Nr. [148-7563](https://www.e-tar.lt/portal/lt/legalAct/TAR.0AEDBE1E8FED)) 6 straipsnio 3 dalimi, Lietuvos Respublikos Vyriausybės 2011 m. kovo 23 d. nutarimu Nr. 324 „Dėl sutikimo reorganizuoti Valstybinei maisto ir veterinarijos tarnybai pavaldžias biudžetines įstaigas“ (Žin., 2011, Nr. [36-1709](https://www.e-tar.lt/portal/lt/legalAct/TAR.537330DF7763)) ir Lietuvos Respublikos Vyriausybės 2010 m. gruodžio 8 d. nutarimu Nr. 1743 „Dėl Valstybinės maisto ir veterinarijos tarnybos administracijos struktūros patvirtinimo“ (Žin., 2010, Nr. [145-7459](https://www.e-tar.lt/portal/lt/legalAct/TAR.19730F1D1E34)):

1. Pakeičiu:

1.1. Valstybinės maisto ir veterinarijos tarnybos direktoriaus 2010 m. balandžio 27 d. įsakymą Nr. B1-173 „Dėl Viščiukų broilerių laikymo reikalavimų patvirtinimo“ (Žin., 2010, Nr. [50-2470](https://www.e-tar.lt/portal/lt/legalAct/TAR.51EC59E889B4)):

1.1.1. įrašau preambulėje vietoj oficialaus paskelbimo šaltinio „1999, Nr. 90-2639“ oficialaus paskelbimo šaltinį „2010, Nr. 148-4563“ ir vietoj skaičiaus ir žodžio „14 punktu“ skaičius ir žodžius „1 dalies 9 punktu ir 3 dalimi“,

1.1.2. išdėstau 2 punktą taip:

„2. Pavedu:

2.1. įsakymo vykdymą pagal kompetenciją teritorinėms valstybinėms maisto ir veterinarijos tarnyboms;

2.2. įsakymo vykdymo kontrolę Valstybinės maisto ir veterinarijos tarnybos Gyvūnų sveikatingumo ir gerovės ir Vidaus audito skyriams.“;

1.2. Viščiukų broilerių laikymo reikalavimus, patvirtintus Valstybinės maisto ir veterinarijos tarnybos direktoriaus 2010 m. balandžio 27 d. įsakymu Nr. B1-173, ir jų 5 punkte vartojamą sąvoką „Teritorinė valstybinė maisto ir veterinarijos tarnyba“ išdėstau taip:

„**Teritorinė valstybinė maisto ir veterinarijos tarnyba** (toliau – teritorinė VMVT) –Valstybinės maisto ir veterinarijos tarnybos teritorinis padalinys.“

2. Nustatau, kad šis įsakymas įsigalioja nuo 2011 m. liepos 1 d.

Direktorius Jonas Milius